cyanic-selkie/wikianc huggingface dataset:
Neredzīgais Indriķis
Dzejoļu raksturojums
Neredzīgais Indriķis savās dziesmās dzejoja par savu nelaimi, par paļaušanos uz Dievu, palikdams Vecā Stendera dzejas idejiskajā un mākslinieciskajā līmenī. Latviešu brīvlaišanu Indriķis attēlo sevišķi dramatiskā alegorijā kā "Brīvestības precēšana", kurā bagāts brūtgans ir brīvības labums, nabaga brūte - brīvība, brūtgana draugi - gādātāji par brīvības ievešanu, brūtes audzinātāji - dzimtkungi, bābas - brīvības smādētāji. Viņš rakstīja arī par gadalaikiem, zemnieku dzīvi, skubināja uz mācīšanos un skolu apmeklēšanu.
Skat, kā rudens sēja zeļ,
Katris asniņš stobru ceļ;
Kas bij ziemu novārdzis,
Tas nu jauki iespirdzis,
Zaļo mums par laimību!
Sējējs steidz ar priecību
Atkal pavasarā sēt
To, kas nevar ziemu spēt
Izciest salu, aukstumu;
Lai ar saules siltumu,
Ir ar jauku gaisiņu
Aug par mūsu laimību.
Piemiņa
Neredzīgā Indriķa dziesmas tika atkārtoti izdotas 1862. gadā. 1935. gadā Ģibortu kapsētā uzstādīja piemiņas akmeni Neredzīgajam Indriķim. Sakarā ar viņa 200. dzimšanas dienu Jānis Strupulis 1983. gadā izveidoja piemiņas medaļu. Vilis Titāns pie kapa izveidoja piemiņas zīmi ar Austras koka simbolu ar tekstu Braila rakstā.
Vepri
Vepri (lt) ir miests Lietuvā, Viļņas apriņķa Ukmerģes seņūnijā; 549 iedzīvotāju. .
Psitakozaurs
Psitakozauri (la) ir putniegurņa dinozauru kārtas ģints. Šī dinozaura latīniskais nosaukums veidots no grieķu valodas un tas nozīmē "papagaiļu ķirzaka". Psitakozauri dzīvoja agrā krīta periodā (pirms 130—100 miljoniem gadu) tagadējās Āzijas teritorijā.
Čuncjina
Čuncjina ir pilsēta Ķīnas centrālajā daļā pie Dzjalinas upes ietekas Jandzi. Čuncjinas pilsēta ir viena no četrām Ķīnas pilsētām, kura veido atsevišķu, provincēs neietilpstošu municipalitāti. Čuncjinas municipalitātē 2005. gadā dzīvoja vairāk kā 32 miljoni iedzīvotāju, tomēr pašā Čuncjinas pilsētā ir vairāk nekā 7 miljoni iedzīvotāju. Pilsēta ir visai kalnaina un viena no retajām Ķīnas lielpilsētām, kurā ir salīdzinoši maz riteņbraucēju.
Pēc Triju Aizu aizsprosta pabeigšanas Čuncjinas osta spējīga uzņemt okeāna klases kuģus.
Vēsture
Čuncjina tiek uzskatīta par pusleģendārās Ba valsts galvaspilsētu, kas radās 11. gadsimtā p.m.ē. 316. gadā p.m.ē. to ieņēma Cjiņu valsts (Qin). 581. gadā (Suju dinastijas (Sui) laikā) pilsētu nosauca par Ju (Yu), bet 1102. gadā — par Gunu (Gong).
1189. gadā Dienvidu Sunu princis Džao Duņs (Zhao Dun), atzīmēdams savu kronēšanu, nosauca pilsētu pašreizējā vārdā.
1362. gadā (Juaņu dinastijas laikā) nemiernieku līderis Mins Judžeņs (Ming Yuzhen) Čuncjinā nodibināja neatkarīgu, īslaicīgi pastāvošo Dasjas (Daxia) karalisti. 1621. gadā īsu laiku pilsētā pastāvēja neatkarīgā Dalianas (Daliang) karaliste.
1891. gadā Čuncjina kļuva par pirmo iekšzemes ostu, kura tika atvērta ārzemniekiem.
1997. gadā tika izveidota Čuncjinas municipalitāte.
Roberts Boils
Roberts Boils (en; dzimis, miris ) bija britu dabaszinātnieks, dabas filozofs, ķīmiķis, fiziķis, izgudrotājs un zinātnes entuziasts, slavens ar savu darbu fizikā un ķīmijā. Mūsdienās visvairāk pazīstams kā Boila—Mariota likuma formulētājs. Lai gan viņa pētījumi un personīgā filozofija sakņojās alķīmijas tradīcijās, viņš tiek uzskatīts par pirmo mūsdienu ķīmiķi un vienu no modernās ķīmijas pamatlicējiem. Boila darbu "Skeptiskais ķīmiķis" uzskata par vienu no ķīmijas zinātnes stūrakmeņiem.
Jaunība
Roberts Boils dzimis Lizmoras pilī Voterfordā, Īrijā, kā septītais dēls un Ričarda Boila, pirmā Korkas grāfa, četrpadsmitais bērns. Ričards Boils 1588. gadā ieradās Īrijā kā uzņēmējs un laikā, kad pasaulē nāca Roberts, 1627. gadā, viņš bija sakrājis milzīgu zemturību Īrijā. Jau bērnībā Roberts sāka apgūt latīņu, grieķu un franču valodu. Astoņu gadu vecumā viņam nomira māte un viņu nosūtīja uz Ītonas koledžu Anglijā, kur viņa tēva draugs sers Henrijs Votons bija rektors. Aptuveni divi gadi tika pavadīti Ženēvā. Apmeklējot Itāliju 1641. gada ziemā, viņš kādu laiku dzīvoja Florencē, kur studēja Galileo Galileja "lielā astrologa paradoksus".
Pusaudža gadi
Atgriezies Anglijā 1644. gadā, Boils uzzināja, ka viņa tēvs ir iepriekšējā gadā miris un atstājis mantojumā Stalbridžas muižu Dorsetā kopā ar dažiem īpašumiem Īrijā. No šī laika viņš veltīja savu dzīvi zinātniskiem pētījumiem un drīz ieņēma izcilu vietu pētnieku aprindās, jautātāju grupā, kas pazīstama kā "Neredzamās kolēģijas" grupa, kura veltīja sevi "jaunajai filozofijai". Tie bieži satikās Londonā, Grešamas koledžā, daži biedri tikās Oksfordā, un 1654. gadā šajā pilsētā Boils apmetās uz dzīvi. 1657. gada lasījumā par Oto fon Gērikes gaisa sūkni viņš piedalījās kā Roberta Huka asistents, lai izgudrotu pilnveidošanas plānu tā būvniecībā, kas kā "Boila mašīna" jeb "Pneimatiskais dzinējs", tika pabeigts 1659. gadā. Šajā laikā viņš uzsāka eksperimentu sēriju ar gaisa īpašībām.
Boila darba novērojumi ar gaisa sūkni tika izdoti 1660. gadā ar virsrakstu New Experiments Physico-Mechanicall, Touching the Spring of the Air, and its Effects. Kritiķu vidū šo grāmatu atbalstīja jezuīts Frensis Lains (1595—1675) atbalstot Boila pirmo likumu par to, ka gāzes tilpums mainās pretēji gāzes spiedienam, kas angliski runājošās tautās parasti tiek saukts par Boila likumu. Tomēr pirmais, kurš noformulēja hipotēzi, bija Henrijs Povers 1661. gadā. Boils iekļāva atsauci, pierakstot Powers, tomēr to kļūdaini piedēvēja Ričardam Tovnlejam. Kontinentālajā Eiropā hipotēze dažreiz tiek piedēvēta Edmam Mariotam, neskatoties uz to, ka viņš to nepublicēja līdz 1676. gadam, kad jau bija iespēja iepazīties ar Boila darbu.
Laikā, kamēr Boils dzīvoja Oksfordā, viņš bija kavalieris. Kavalierus uzskatīja par nepieciešamiem karaliskajiem pasūtījumiem jau dažus gadus pirms Boils pārcēlās uz dzīvi Oksfordā. Boila rezidences periods tiek atzīmēts ar uzvaru parlamenta spēku reakcionārajā darbībā, šis periods atzīmēja kavalieru kustības īpaši noslēgto periodu un tādēļ maz ir zināms par Boila darbību ārpus biedrības.
1668. gadā viņš pameta Oksfordu dodoties uz Londonu, kur viņš dzīvoja savas māsas, lēdijas Ranelāgas, mājā Palmalā.
Vēlākie gadi
Viņa veselība, kas nekad nebija īpaši laba, nopietni pasliktinājās 1689. gadā. Boils pakāpeniski atteicās no sabiedriskajiem pienākumiem. Viņš pārtrauca savu saziņu ar Karalisko biedrību un izteica vēlmi atsvabināties no viesu uzņemšanas pienākuma. Ja vien iemesls nebija ārkārtējs, tad viesi varēja iegriezties otrdienās un piektdienās priekšpusdienā vai trešdienās un ceturtdienās vakarpusē. Brīvajos brīžos viņš tādā veidā vēlējās "nostiprināt savus garus, sakārtot papīrus" un gatavojās kāda svarīgākas ķīmijas pētīšanai. Viņa veselība kļuva vēl sliktāka 1691. gadā un viņš nomira tā pašā gada 30. decembrī, nedēļu vēlāk pēc māsas nāves, ar kuru viņš dzīvoja kopā vairāk kā 20 gadus. Roberts Boils mira no paralīzes. Viņu apglabāja Svētā Martina kapos, apbedīšanas ceremoniju vadīja viņa draugs bīskaps Gilberts Barnets. Boils pēc nāves bija atstājis lekciju sēriju, kas ir pazīstama kā Boila lekcijas.
Armands Zeiberliņš
Armands Zeiberliņš (dzimis ) ir FC "Jūrmala" galvenā trenera Vladimira Pačko asistents.
Roberts Boils
Svarīgākie darbi
Starp viņa filozofiskajiem un reliģiskajiem rakstiem bija:
Armands Zeiberliņš
Armands Zeiberliņš 1989. gadā ieguva Eiropas jaunatnes vicečempiona titulu PSRS izlases sastāvā. 1989. gadā Luckas "Torpedo" sastāvā izcīnīja Ukrainas čempiona titulu un PSRS 2. līgas vicečempiona titulu savā zonā. 1991. gada Latvijas (PSR) čempions un 1995. gada čempions. Spēlējot Latvijas izlases rindās nospēlētas 23 spēles un gūti četri vārti.
Ļera Averbaha
Ļera Averbaha (ru, en, īstajā vārdā Valērija Averbaha ru; dzimusi 1973. gada 21. oktobrī Čeļabinskā) ir krievu komponiste, pianiste un dzejniece.
Dzimusi Krievijā, pašreizējā mītnes vieta - Ņujorka.
2002. gadā Averbaha debitēja Ņujorkas Carnegie Hall kopā ar Gidonu Krēmeru un Kremerata Baltica, izpildot Averbahas Svītu vijolei, klavierēm un orķestrim.
Msvati III
Msvati III (sisvati: Mswati III, īstais vārds Makhosetive, dzimis 1968. gada 19. aprīlī) ir Svatini karalis kopš 1986. gada 25. aprīļa. Ārpus savas valsts robežām pazīstams ar seksa aizliegumu, kura nolūks bija AIDS izplatības ierobežošana. 2001. gada 9. septembrī Msvati III ieviesa tradicionālu šķīstības rituālu, kura laikā sievietes nedrīkst nodarboties ar seksu, bet meitenēm līdz 18 gadu vecumam tiek aizliegts jebkāds kontakts ar vīriešiem. Pats valdnieks pārkāpa noteikumus, apprecot 17 gadīgu meiteni, un samaksāja par to tradicionālo sodu — vienu govi. 2005. gada 19. augustā šo aizliegumu atcēla, kas no sieviešu puses tika vētraini nosvinēts, tūkstošiem puskailām svatinietēm izejot gājienā.
SIN
SIN var būt:
Mīnu meklētājs
Mīnu meklētājs var būt:
2009. gada Rēzeknes domes vēlēšanas
'''2009. gada Rēzeknes Domes vēlēšanas''' notika 2009. gada Latvijas pašvaldību vēlēšanās. Vēlēšanās Rēzeknes domē tika ievēlēti 13 deputāti. Vēlēšanās piedalījās 17 kandidātu saraksti, kas veidoti no 238 kandidātiem. Kandidātu sarakstu skaita ziņā Rēzekne kopā ar Ķekavas novadu dalīja 1. vietu visā Latvijā. Rēzeknē vēlēšanas notika 13 iecirkņos.
Vēlēšanās visvairāk balsu ieguva Saskaņas centrs (43,51%), bet kopā pilsētas domē iekļuva 4 saraksti. Rēzeknes Domes vēlēšanās piedalījās 14 162 vēlētāji jeb 53,85% no balsstiesīgajiem. No vēlēšanu aploksnēm derīgas bija 14 093, bet savu balsi par kādu no sarakstiem atdeva 13 824 vēlētāji.
Filadelfija
Filadelfija (en) ir pilsēta ASV, Pensilvānijas štata dienvidaustrumos. Jūras osta Delavēras krastos. Štata lielākā pilsēta.
18. gadsimtā Filadelfija kādu laiku bija ASV lielākā pilsēta. Pirms ASV neatkarības iegūšanas pilsēta bija topošās valsts galvenais intelektuālais centrs, kas sagatavoja augsni ASV neatkarībai. 1776. gada 4. jūlijā Filadelfijā tika pieņemta ASV Neatkarības deklarācija.
Pirms eiropiešu ierašanās teritoriju apdzīvoja delavēru indiāņi. Pirmie eiropiešu ieceļotāji bija zviedri un vācieši. ASV neatkarības kara laikā pilsētas iedzīvotāji sadalījās angļu lojālistos un neatkarības piekritējos. Pirmie jūsmīgi apsveica angļus, kad tie 1777. gadā ieņēma pilsētu, bet otrie — ASV karavīrus 1778. gadā. No 1790. līdz 1800. gadam Filadelfija bija ASV galvaspilsēta, līdz to nomainīja Vašingtona.
Pilsēta ir ievērojams ekonomikas centrs. Pazīstamākās kompānijas, kuru galvenās mītnes atrodas Filadelfijā, ir: interneta un kabeļtelevīzijas kompānija Comcast, apdrošināšanas kompānija Lincoln National Corporation, enerģētikas kompānija Sunoco.
Sportā pazīstama kā NFL komandas Filadelfijas "Eagles", NHL komandas Filadelfijas "Flyers", MLB komandas Filadelfijas "Phillies" un NBA komandas Filadelfijas "76ers" mītnes vieta.
Silīcija nitrīds
Silīcija nitrīds (Si3N4) ir cieta kristāliska viela, tas ir neoksīdu keramikas materiāls. To iegūst tiešā reakcijā starp silīciju un slāpekli (vai amonjaku). Silīcija nitrīda keramikai ir relatīvi laba triecienizturība. No silīcija nitrīda izgatavo atomspēku mikroskopu konsoles (cantilever). Ir bijuši mēģinājumi silīcija nitrīda detaļas izmantot iekšdedzes dzinējiem, jo keramikai ir daudz labāka karstumizturība nekā metāliem.
Akure
Akure ir pilsēta Nigērijas dienvidrietumos, Ondo štata galvaspilsēta un lielākā pilsēta. Izvietojusies štata ziemeļrietumos 416 km no valsts galvaspilsētas Abudžas. Pilsētas pamatiedzīvotāji ir jorubi. Tradicionāls vietējās komercijas centrs, kur tiek transportēts un pārstrādāts apkārtnē izaudzētais jamss, kakao, kukurūza, tabaka un kokvilna.
Vēsture
Pēc mutvārdu tradīcijām Akuri dibinājis leģendārā Ifes valdnieka Oduduvas mazdēls Omoremi Omoluabi, nodibinot Akures Karalisti, kas kā tradicionālā jorubu pavalsts pastāv arī mūsu dienās paralēli oficiālajam administratīvajam iedalījumam.
Zodiaks (grupa)
"Zodiaks" (arī "Zodiac") bija latviešu rokgrupa, kura izpildīja Jāņa Lūsēna kompozīcijas. Savas darbības sākumā tā izdeva divus instrumentālās mūzikas albumus, bet 1980. gadu beigās atjaunotajā sastāvā ietilpa arī dziedātāji Zigfrīds Muktupāvels un Maija Lūsēna, kas izpildīja vairākus hitus ("Taisnība", "Tautas laiks", "Manas mīļākās puķes", "Mirušais gadsimts").
1980—1983
Kad instrumentālās mūzikas grupa "Arka" sāka ierakstīt savu pirmo albumu un muzikālu domstarpību dēļ no tās aizgāja Juris Kulakovs, grupa Jāņa Lūsēna vadībā kļuva par "Zodiaku" un ierakstīja savu pirmo albumu "Disco Alliance". Pēc pāris gadiem sekoja otrais albums "Mūzika izplatījumā" (Music In The Universe). Līdz 1983. gada 26. augustam pārdeva 5 848 980 "Disco Alliance" un 1 703 800 "Mūzika izplatījumā" eksemplāru. Pēc otrā albuma iznākšanas grupa savu darbību pārtrauca.
1982. gadā grupa Aleksandra Grīvas vadībā ierakstīja Viktora Vlasova instrumentālās kompozīcijas no krievu kinofilmām, kuras 1985. gadā ar "Zodiaka" vārdu izdeva skaņuplatē.
1987—1991
1987. gadā Jānis Lūsēns izveidoja jaunu grupas "Zodiaks" sastāvu, iekļaujot dziedātājus Zigfrīdu Muktupāvelu un Maiju Lūsēnu, ģitāristu Dzintaru Sāgenu (viņu drīz nomainīja Aivars Gudrais) un taustiņinstrumentālistu Gati Zvirgzdiņu (viņš pēc kāda laika grupu pameta). Grupa ieguva Grand Prix festivālos "Liepājas dzintars '87" un "Liepājas dzintars '89". Populārākās dziesmas "Mikrofona" aptaujā: "Vējš" (12. vieta, 1987), "Tautas laiks" (6. vieta, 1988), "Taisnība" (2. vieta, 1989), "Dziedi jel" (11. vieta, 1989), "Manas mīļākās puķes" (7. vieta, 1991), "Daugava" (22. vieta, 1991).
Grupai iznāca divas skaņuplates — "In memoriam" ar instrumentālo mūziku un "Mākoņi", kurā Z. Muktupāvels un M. Lūsēna dziedāja J. Lūsēna dziesmas ar V. Plūdoņa un citu latviešu dzejnieku vārdiem, tai skaitā arī "Manas mīļākās puķes". Ārpus albumiem palikušas dziesmas "Klaidonis", "Dziesma" , "No tēvu zemes" , "Saule un sirds" , "Kas tie tādi".
1991. gadā pēc Amerikas turnejas grupa savu darbību pārtrauca.
1991 - 2005
Pēc grupas aktīvās darbības beigām Zigfrīds Muktupāvels un Aivars Gudrais pievienojās grupai "Bet bet", savukārt Jānis un Maija Lūsēni kādu laiku turpināja kopīgi uzstāties ar bērnu dziesmu programmām. J. Lūsēns pievērsās mūzikliem un operām, kā arī ierakstīja dziesmu ciklus ar dažādiem izpildītājiem. Zodiaka dziesmas tika izdotas atkārtoti vairākās izlasēs Latvijā un Krievijā.
Kopš 2005
2005. gadā "Zodiaka" instrumentālais sastāvs (Jānis Lūsēns, Zigfrīds Muktupāvels, Ivars Piļka, Dzintars Sāgens un Andris Reinis) apvienojās, lai sniegtu koncertu Krievijas festivālā "Diskoteka 80", izpildot instrumentālās kompozīcijas no grupas pirmajiem diviem albumiem. Panākumu iedvesmoti, mūziķi turpināja uzstāties gan Krievijā, gan Latvijā. 2013. gadā "Zodiac" piedalījās festivālā "Positivus", tā paša gada rudenī sekoja pirmais pilna apjoma koncerts koncertzālē "Palladium" Rīgā. Sastāvā līdzās J. Lūsēnam un Z. Muktupāvelam ir arī bundzinieks Mārtiņš Linde, ģitārists Mārcis Auziņš un taustiņinstrumentālists Jānis Lūsēns juniors.
Gan Latvijā, gan Krievijā tika izdoti grupas instrumentālo kompozīciju remiksi.
M-03 "Namejs"
M-03 Namejs bija Latvijas Jūras spēku Mīnu kuģu eskadras Lindau (tips 331) klases mīnu meklētājs.
2009. gada 8. aprīlī, pēc citu kara kuģu iegādes, kuģis svinīgi tika nodots Liepājas Jūrniecības koledžai, kas to izmantos mācību mērķiem. Uz kuģa plānots arī izvietot Latvijas Jūras spēku un kara flotes vēstures ekspozīciju.
2010. gada Pasaules čempionāts hokejā — D grupa
Spēles
Pēc vietējā laika (UTC+1).
Ulpe
Ulpe var būt:
Mīnu traleris
Mīnu traleris ir karakuģis, kas paredzēts ienaidnieka izvietoto jūras mīnu meklēšanai un iznīcināšanai. Atšķirībā no mīnu meklētājiem, kas ir speciāli aprīkoti sarežģītu atsevišķu mīnu atklāšanai un iznīcināšanai, mīnu tralerus parasti lieto, lai attīrītu lielākus apgabalus no relatīvi vienkāršākas uzbūves mīnu laukiem.
Latvijas Jūras spēku bruņojumā šobrīd ir divi "Kondor" klases mīnu traleri - M-01 "Viesturs" un M-02 "Imanta".
Sendjēdevoža
Sendjēdevoža vai Vogēzu Sandjē (fr) ir pilsēta Lotringas reģionā, Francijas ziemeļaustumos. Pilsēta atrodas Vogēzu kalnos no 310 līdz 910 metriem virs jūras līmeņa.
Augstākā izglītība
Universitātes tehnoloģiju institūts:
Disco Alliance (1999. gada albums)
Disco Alliance ir grupas "Zodiaks" pirmo divu albumu izdevums vienā diskā. Izdots 1999. gadā kompānijā "Mikrofona ieraksti".
Dziesmu saraksts
Visas kompozīcijas sarakstījis Jānis Lūsēns.
Sastāvs
Ierakstīts skaņu ierakstu studijā "Melodija".
Producents Aleksandrs Grīva.
Izlasi remāsterējis Edijs Gņedovskis studijā "GEM" 1999. gadā.
Frančeskas Kirkes dizains.
Izdevējs: Microphone Records Ltd.
Berenise Bežo
Berenise Bežo (fr; dzimusi ) ir Argentīnas-Francijas aktrise.
Dzimusi Argentīnā, taču triju gadu vecumā pārcēlusies uz dzīvi Francijā. Aktrises karjeru sākusi 1993. gadā. Kļuva pazīstama ar lomu 2001. gada filmā "Bruņinieka stāsts". 2002. gadā filmējusies filmā 24 Heures de la vie d'une femme. 2006. gadā uzņēmās spiegu parodijfilmā OSS 117: Cairo, Nest of Spies, tur iepazinās ar tās filmas režisoru Mišelu Hazanaviču, vēlāk viņi arī apprecējās. 2011. gadā filmējusies vīra režisētajā mēmajā kino "Mākslinieks", kurā atveidojusi aktrisi Pepiju Milleri. Par šo lomu Bežo saņēma Cēzaru balvu un nominēta Amerikas Kinoakadēmijas balvai kā labākā otrā plāna aktrise.
Mīnu meklētājs (kuģis)
Mīnu meklētājs ir karakuģis, kas paredzēts ienaidnieka izvietoto jūras mīnu meklēšanai un iznīcināšanai. Atšķirībā no mīnu traleriem, kas paredzēti noteiktu apgabalu attīrīšanai no vienkāršāku mīnu laukiem, mīnu meklētāji ir piemērotāki atsevišķu, daudz sarežģītākas konstrukcijas mīnu atklāšanai un neitralizēšanai.
Latvijas Jūras spēku bruņojumā šobrīd ir pieci mīnu meklētāji ("Alkmaar" klases mīnu meklētāji): M-04 "Imanta", M-05 "Viesturs", M-06 "Tālivaldis", M-07 "Visvaldis", M-08 "Rūsiņš".
2005. gada augustā tika noslēgts līgums starp Latvijas un Nīderlandes Aizsardzības ministrijām, kas paredzēja piecu "Alkmaar" klases mīnu meklētāju iegādi par 57 miljoniem eiro.
M-03 "Namejs" 2009. gada 8. aprīlī tika nodots Liepājas Jūrniecības koledžai.
Maiju civilizācija
Maiju civilizācija ir vēsturiska Mezoamerikas civilizācija, kas bija izplatīta mūsdienu Centrālamerikas valstīs (Gvatemala, Beliza, rietumu Hondurasa un Salvadora), kā arī Meksikas Čjapasas, Tabasko, Kintanas Roo, Kampečes un Jukatanas štatos.
Klasiskajā periodā (ap. 250. — 900. gadu) notika plaša pilsētcentru būvniecība un monumentālu pieminekļu celtniecība, it sevišķi dienvidu līdzenumu reģionā.
Klasiskais periods
Laiks no 300. līdz 900. gadiem bija seno maiju kultūras zieds. Maiji joprojām nodarbojās ar lauksaimniecību, un pilsētas galvenokārt kalpoja kā reliģiskie un politiskie centri. Klasiskā maiju kultūra attīstījās trijos Mezoamerikas reģionos. Svarīgākie pilsētcentri atradās centrālā reģiona zemienēs (Dienvidgvatemalā). Šo reģionu klāj tropiskais lietus mežs. Svarīgākā reģiona pilsēta bija Tikala. Gvatemalas kalnāju reģionā maiju kultūra attīstījās vājāk. Šis reģions kalpoja kā izejvielu avots centrālajam reģionam. Kalnāju reģiona lielākā un svarīgākā pilsēta ir Palenke. Meksikas Jukatanas pussala bija trešais kultūrreģions, kas attīstījās post-klasiskajā periodā. Pussala ir sausa, bez upēm, taču reģionā ir daudzas pazemes upes. Daudzas no reģiona pilsētām ir celtas pie lielām akām. Reģiona lielāka pilsēta ir Čičenica.
Tas, ka maiju kultūra attīstījās tropiskā lietus meža reģionā, ierobežoja tās attīstību. Lai arī reģionā regulāri līst lietus, un tajā nav grūtības audzēt pārtiku, lietus meža augsne ir ļoti nabadzīga kas ātri noplicinās. Pieaugot iedzīvotāju skaitam, bija nepieciešamas palielināt apstrādājamo lauku platību, kas nozīmēja, ka cilvēki aizvien vairāk attālinājās no pilsētcentriem.
Pēteris Ulpe
Pēteris Ulpe ( — ) bija Latvijas agronoms, politiķis. Bijis Tautas padomes loceklis, Latvijas Satversmes sapulces, 1., 2., 3. un 4. Saeimas deputāts, Latvijas Sociāldemokrātiskās strādnieku partijas biedrs.
Žans Dižardēns
Žans Dižardēns (fr; dzimis ) ir franču aktieris un komiķis. Starptautisku ievērību ieguvis ar lomu Mišela Hazanaviča mēmajā kino "Mākslinieks" (2011), kurā atveidoja aktieri Džordžu Valentainu. Par šo lomu filmā "Mākslinieks" ir saņēmis Amerikas Kinoakadēmijas balvu, Zelta globusa balvu, BAFTA kino balvu, Kannu kinofestivāla balvu, kā arī Ekrāna aktieru ģildes balvu. Viņš kļuva par pirmo francūzi, kas saņēmis Amerikas Kinoakadēmijas balvu nominācijā "Labākais aktieris galvenajā lomā". Pateicoties savam izskatam, Dižardēns dažkārt tiek salīdzināts ar amerikāņu aktieri Džordžu Klūniju, tiek saukts par "franču Džordžu Klūniju".
Aktiera karjeru sācis 1996. gadā, uzstājoties šovos. Filmējies TV seriālos. Vēlāk strādājis kopā ar režisoru Mišelu Hazanaviču, filmējoties spiegu parodijfilmās OSS 117: Le Caire, nid d'espions (2006) un "Aģents 117: Pazudis Rio" (OSS 117: Rio ne répond plus, 2009). Dižardēns attēlojis lomas arī tādās franču filmās kā Contre-enquête (2007), Deux sur la balançoire (TV filma, 2007), "99 franki" (99 francs, 2007), "Blēži" (Ca$h, 2008), Le bruit des glaçons (2010), Un balcon sur la mer (2010), "Mēbiuss" (Möbius, 2013), La French (2014). Filmējies Mārtina Skorsēzes filmā "Volstrītas vilks" (2013), kā arī Džordža Klūnija filmā "Relikviju mednieki" (2014). Pēc tam attēlojis lomas filmās "Franču tranzīts" (La French, 2014), Un + une (2015).
Tool
Tool ir 1990. gadā dibināta amerikāņu progresīvā metāla mūzikas grupa no Losandželosas, Kalifornijas štatā. Grupa divreiz ir ieguvusi Grammy balvu kategorijā "Grammy balva par labāko smagā roka dziesmu". 1997. gadā grupa šo balvu ieguva par dziesmu "Ænema", bet 2001. gadā par dziesmu "Schism".
Tool sastāvā ir četri mūziķi: Meinards Džeimss Kīnans, Denijs Kerijs (Danny Carey), Džastins Čencelors (Justin Chancellor) un Adams Džonss (Adam Jones).
HC Davos
HC Davos (Hockey Club Davos) ir profesionāla hokeja komanda, kas bāzēta Davosā, Šveicē, un spēlē Nacionālajā līgā. Komanda dibināta 1921. gadā. Tā ir titulētākā līgas komanda, Šveices čempiones titulu izcīnot 31 reizes.
Alumīnija izopropoksīds
Alumīnija izopropoksīds (Al(OCH(CH3)2)4) ir alkoksīds. Tīrā veidā tas ir balta cietviela, kas šķīst izopropanolā.
HC Davos
Klubs jau kopš 1923. gada organizē arī ikgadējo Špenglera kausu. Laika posmā no 1926. līdz 1960. gadam Davosa izcīnīja 23 Šveices čempiones titulus. Pēdējo reizi komanda Nacionālajā līgā triumfēja 2015. gadā.
Alumīnija izopropoksīds
Iegūšana
Alumīnija izopropoksīdu iegūst no alumīnija un izopropanola, dzīvsudraba savienojumu klātienē. Alkoksīdi ir vielas, kas veidojas spirtiem reaģējot ar metāliem. Alumīnijs ir samērā aktīvs metāls, taču tas veido oksīda aizsargkārtiņu, kuru kaut kā ir jānoņem, šeit parasti lieto dzīvsudraba amalgamu.
HC Davos
2018.—19. gada sezonas otrajā pusē komandas galvenais treneris bija latvietis Harijs Vītoliņš.
Gipuskoja
Gipuskoja (es; eu) ir viena no trijām provincēm Basku Zemes autonomajā novadā, Spānijā. Tās pārvaldes centrs atrodas kūrortpilsētā Sansevastjanā (es, oficiāli — Donostia-San Sebastián; eu), kas ir viens no Basku Zemes galvenajiem tūrisma centriem.
HC Davos
Pašreizējais sastāvs
''Pēdējoreiz atjaunots 2022. gada 22. augustā.''
Komandas visu laiku rezultatīvākie spēlētāji
* - nepilnīgi dati
Alumīnija izopropoksīds
Lietojums
Alumīnija izopropoksīdu organiskajā ķīmijā lieto par reducētāju. Tas spēj reducēt aldehīdus un ketonus par attiecīgajiem spirtiem, kā blakusprodukts veidojas acetons. Alumīnija izopropoksīdu dažreiz lieto par keramikas izejvielu sola gēla procesiem. Saskaroties ar ūdeni, alumīnija izopropoksīds hidrolizējas.
Mirušais gadsimts (dziesmu izlase)
Mirušais gadsimts ir grupas "Zodiaks" labāko dziesmu izlase, izdota 2006. gadā kompānijā "Mikrofona ieraksti".
Ziņas par izlasi
Izlasē iekļautas tikai vokāli instrumentālās kompozīcijas no "Zodiaka" 80. gadu beigu repertuāra, kas ierakstītas no 1987. līdz 1990. gadam. Šī izlase daļēji atkārto 1995. gadā iznākušo kaseti ar identisku nosaukumu. Izlase iznākusi sērijā "Latviešu populārās mūzikas klasika".
Ierakstos piedalījušies Jānis Lūsēns, Maija Lūsēna, Zigfrīds Muktupāvels, Dzintars Sāgens un Aivars Gudrais.
Visas dziesmas komponējis Jānis Lūsēns, tekstu autori Edvards Treimanis-Zvārgulis (1, 2), Vilis Plūdonis (3-6, 9, 11-14), Guntars Račs (7, 16), Kārlis Skalbe (8), Klāvs Elsbergs (10), Rainis (15), Imants Ziedonis (17).
Šai izlasei veltīts raidījuma "Zibens pa dibenu" 115. laidiens 2019. gadā.
Food Union
Food Union ir pārtikas rūpniecības uzņēmumu grupa Baltijas reģionā, Ziemeļeiropā un Rumānijā. Tās lielākais īpašnieks ir Krievijas uzņēmējs Andrejs Beshmeļņickis.
Food Union ietilpst vai ar to saistīti piena pārstrādātāji:
Līdz 2020. gadam Food Union grupā bija uzņēmums SIA "Rīgas Piensaimnieks", kas tika apvienots ar AS "Rīgas piena kombināts".
Vēsture
Ukrainā dzimis Krievijas uzņēmējs Andrejs Beshmeļņickis 2011. gada pavasarī ar uzņēmuma Thyrenos Holdings Ltd. starpniecību iegādājās AS Rīgas piena kombināts akciju kontrolpaketi. Savukārt 2011. gada novembrī 91,89 % AS Valmieras piens akcijas iegādājās Krievijas uzņēmējs Jevgeņijs Varovs ar SIA Lougeo LV starpniecību.
2014. gada 6. oktobrī paziņots, ka Food Union grupa par 27,1 miljoniem EUR nopirkusi Premia Foods saldējuma un saldēto produktu biznesu. Tas iegādāts ar uzņēmumu Nordic Foods Holding Oü un Shiner Macost Ltd. starpniecību. Tādējādi nopirkti meitas uzņēmumi: AB Premia KPC (Lietuva), AS Premia TKH (Igaunija), AS Premia FFL (Latvija) un OOO Hladokombinat No 1 (Krievija). 2014. gadā Krievijas ieviesto sankciju dēļ samazinājās eksports uz Krieviju. Savukārt šajā gadā sākts eksports uz astoņām jaunām valstīm: Apvienoto Karalisti, Islandi, Uzbekistānu, Ukrainu, Mongoliju, Libānu, Lībiju un ASV, kur sūtīti galvenokārt krēmsieri, sviests un saldējums. Tika veiktas aktivitātes, lai iekļūtu Ķīnas tirgū. 2015. gada pirmajā nedēļā Food Union ražotnēs veikts Ķīnas pārtikas drošības sistēmas audits. Martā Food Union ražotnes saņēma Ķīnas pārtikas drošības pārvaldības sistēmas (HACCP) sertifikātus.
Lai paplašinātos Eiropā, 2015. gada 16. oktobrī Food Union iegādājās Dānijas lielāko saldējuma ražotāju Premier Is. 2015. gada beigās no Unilever nopirkts saldējuma ražotājs Baltkrievijā Ingman moroženoe. 2016. gada 6. aprīlī parakstīts līgums par Norvēģijas uzņēmuma Isbjørn Is pirkšanu, kas ražo saldējumu un saldēto desertu produktus. 2016. gada 24. aprīlī parakstīts līgums par Rumānijas otrā lielāka saldējuma ražotāja Alpin57Lux pirkšanu.
2016. gada 9. augustā SIA Rīgas piensaimnieks un SIA Food Union Baltics pieņēma lēmumu veikt reorganizāciju, kurā Food Union Baltics tiktu pievienots uzņēmumam Rīgas piensaimnieks. 23. decembrī pabeigta apvienošana, un līdzšinējais Food Union Baltics īpašnieks Kiprā reģistrēts uzņēmums Verbirol Services Limited kļuva par Rīgas piensaimnieks īpašnieku.
2017. gada 1. jūlijā Food Union ar Mejerigaarden AS (Premier Is) starpniecību iegādājās Dānijas saldējuma izplatītāju Hjem Is, kas specializējas saldējuma piegādē uz mājām.
2018. gada vasarā Ķīnā tika pabeigta Food Union divu rūpnīcu būvniecība. Viena no tā atrodas Hohotā, kur tika noslēgts partnera līgums par bioloģiskā piena piegādēm. Otrā rūpnīca tika izvietota starp Šanhaju un Pekinu, un tā koncentrējusies uz pudiņu un mīksto sieru ražošanu.
2020. gada 1. oktobrī Rīgas piena kombināta teritorijā tika atklāta jauna "Kārums" biezpienu sieriņu ražotne, atjaunota "Kārums" zīmola vizuālā identitāte un mainīti iepakojumu dizaini.
LU fonda atbalstītājs
"Food Union" ir Latvijas Universitātes fonda atbalstītājs. 2011. gadā AS "Rīgas Piena kombināts" atbalstīja projektu „Ekselences balva 2011” 1 525 eiro apmērā. 2012. gadā apvienotais uzņēmums "Food Union" atbalstīja projektu „Ekselences balva 2012” 1 450 eiro apmērā.
Izvalta
Izvalta (arī Izvolts) ir ciems Krāslavas novada Izvaltas pagastā, pagasta centrs. Izvietojies pagasta vidienē Rudņas upes krastā 12 km no novada centra Krāslavas un 248 km no Rīgas.
Izvaltā atrodas pamatskola, tautas nams, bibliotēka, aptieka, ģimenes ārsta prakse, veikals. Vietējas nozīmes arhitektūras piemineklis ir jezuītu klostera komplekss.
Vēsture
Vēstures avotos Izvalta pirmoreiz minēta 1625. gadā. 1635. gadā Izvaltā jezuīti nodibināja misiju punktu. 1643. gadā jezuīti nopirka Izvoltas muižu (Ushwalde, Uzwalda ). Tika uzbūvēts jezuītu klosteris un baznīca, pie kuriem vēlākos gados izveidojās Izvaltas (pēc citiem avotiem — Valaiņu (Walin) miestiņš). Jezuītu laikā Izvaltā bijusi ģimnāzija un aptieka. Līdz 1949. gadam Izvalta bija liela pagasta (1933. gadā — 7333 iedzīvotāju) centrs, padomju varas gados — ciema padomes un kolhoza «Cīņa» centrs.
Game Boy Advance
Game Boy Advance, bieži saīsināta kā GBA, ir 32 bitu pārvietojamā spēļu konsole, kuru izveidoja Nintendo. Konsole ir pēctecis konsolei Game Boy Color. Konsole tika izdota Japānā, Ziemeļamerikā un Eiropā, kā arī  Ķīna.
Game Boy Advance SP
Jau 2003. gadā Nintendo iepazīstināja pasauli ar jaunu Game Boy Advance, kurā ir iebūvēta spuldzīte un uzlādējama baterija. Šai konsolei arī ir jauns LCD ekrāns, kas ir lielāks un spožāks. Pēc tam tika izdota nākamā Game Boy Advance SP versija — Game Boy Advance SP+.
Game Boy Micro
2005. gada septembrī Nintendo izdeva otro Advance uzlabojumu. Tas ir diezgan līdzīgs parastajam Advance, tomēr tas ir daudz mazāks un pieguļošāks. Game Boy Micro bija daudz krāsaināks un ļāva lietotājam mainīt Game Boy attēla krāsas, utt.
Lielais piekūns
Lielais piekūns (Falco peregrinus), pazīstams arī vienkārši kā piekūns, ir visā pasaulē izplatīts piekūnu dzimtas (Falconidae) plēsīgais putns. Saskaņā ar jaunāko sistemātiku izdala 18 pasugas.
Game Boy Advance
Pārdošanas daudzumi
Nintendo paziņoja, ka Game Boy Advance Ziemeļamerikā ir pārdots 33,63 miljonu eksemplāros. tika paziņots, ka Ziemeļamerikā ir pārdoti 36,24 miljoni eksemplāru. pasaulē kopā bija pārdoti 81,06 miljoni eksemplāru, no kuriem 43,23 miljoni ir GameBoy Advance SP.
Lielais piekūns
Lielais piekūns ir slavens ar savu ātrumu. Tas spēj pikēt, pārsniedzot 325 km/h. Tādējādi tas ir ne tikai ātrākais putns pasaulē, bet arī ātrākais dzīvnieks no visas dzīvnieku valsts. 2005. gadā tika datēts lielā piekūna pikēšanas rekords — 389 km/h.
Lielais piekūns ir Serbijas nacionālais putns.
Izplatība
Lielajam piekūnam ir kosmopolītiska izplatība. Tas sastopams gandrīz visos kontinentos, izņemot Antarktīdu. To var sastapt gandrīz jebkurā vietā uz zemes, izņemot polāros reģionus, augstus kalnus un tropu lietus mežus. Vienīgā ledus brīvā sauszemes teritorija, kur nemājo lielais piekūns, ir Jaunzēlande.
Latvijā
Latvijā ir novērojama lielā piekūna nominālpasuga Falco peregrinus peregrinus, reizēm no Krievijas ieceļo arī F.p.calidus. Pirms 1974. gada tas bija rets ligzdotājs, bet kopš minētā gada ligzdošanas gadījumi vairāk nav novēroti. Tas nelielā skaitā regulāri caurceļo, un pēdējā desmitgadē to skaits pieaug. Atsevišķi īpatņi sākuši pārziemot.
Izskats un īpašības
Lielais piekūns ir liela auguma plēsīgais putns. Lai arī apspalvojums abiem dzimumiem ir līdzīgs, tā auguma izmēram piemīt izteikts dzimuma dimorfisms — mātītes ir ievērojami lielākas nekā tēviņi. Lielā piekūna ķermeņa garums ir 34—58 cm, spārnu plētums 80—120 cm. Tēviņi ir apmēram 30% mazāki nekā mātītes, tā masa atkarībā no pasugas ir apmēram 440—750 g. Mātītes masa apmēram 910—1500 g. Lielākā auguma pasuga ir Pīla lielais piekūns (Falco peregrinus pealei). Šīs pasugas tēviņi sver 810—1,058 g, bet mātītes 1,244—1,597 g.
Smailie spārni un apspalvojums uz muguras parasti ir zilpelēks, bet pavēdere raibumaini pelēkbalta vai rudibrūna. Tā galva un spārnu gali ir melni. Uz gaiši pelēkajiem vaigiem izceļas melnās "ūsas", kas asi kontrastē arī ar balto pazodi. Astes pamatkrāsa līdzīga mugurai, bet to rotā smalkas, gaišas šķērslīnijas. Astes forma ir gara, šaura un galā noapaļota. Knābis un nagi ir melni, bet nāsu paugurs un kājas — dzeltenas. Augšējai knābja daļai sānos ir zobveida izaugumi, ar kuru palīdzību piekūns nogalina upuri, tam pārlaužot kakla skriemeļus. Jaunie putni ir brūnāki nekā pieaugušie īpatņi.
Uzvedība
Lielais piekūns ir ātrākais dzīvnieks pasaulē dēl tā spējas medījot pikēt ar milzīgu ātrumu, kas var būt lielāks par 325 km/h. Turklāt pikēšanas beigās tas upurim uzsit ar vienu spārnu, sevi nesavainojot. Pikēšanas laikā gaisa spiediens pie ātruma 320 km/h ir 200 mph. Šāds spiediens spētu sagraut putna plaušas. Tomēr tas nenotiek, pateicoties nelielajiem, kaulainajiem izaugumiem uz nāsīm. Tie regulē spēcīgo gaisa plūsmu, novadot to sāņus. Tādējādi piekūns spēj samērā brīvi elpot pat pie šāda ātruma un spiediena maiņas. Lai pikēšanas laikā aizsargātu acis, lielais piekūns izmanto trešais plakstiņš|trešo plakstiņu]]. Zinātniekiem pētot lielā piekūna pikēšanas fiziku un modelējot to datorā, ir noskaidrots, ka teorētiski tā ātrums var sasniegt 400 km/h, pikējot no zema augstuma, un 625 km/h pikējot no liela augstuma. 2005. gadā tika datēts lielā piekūna pikēšanas rekords — 389 km/h.
Barība
Lielais piekūns galvenokārt medī vidēja lieluma putnus, piemēram, baložus, meža pīles, strazdus un dumpjus, bet tas medī arī mazus putnus, piemēram, kolibri. Kopumā visā pasaulē tas medī 1500 - 2000 dažādas putnu sugas, kas sastāda apmēram vienu piekto daļu no visiem putniem. Lielais piekūns retu reizi medī arī mazus zīdītājus (žurkas, peles, vāveres u.c.), rāpuļus un pat kukaiņus. Tas medī krēslas stundās, no rīta un vakaros, kad medījums ir visaktīvākais. Pilsētās ir novērots lielais piekūns medījam arī nakts laikā. Īpaši tas ir raksturīgi migrācijas laikā, jo dienas laikā piekūns migrē. Lai medītu lielajam piekūnam ir nepieciešama atklāta ainava. Tādēļ to bieži var novērot medījam virs ūdens, purviem, tīreļiem un lauksaimniecības tīrumiem. Pacēlies augstu gaisā piekūns pārlūko apkārtni. Noskatījis upuri, tas sakļauj spārnus un asti, pierauj kājas sev cieši apakšā, un uzsāk straujo pikējumu. Medījums pamatā tiek noķerts gaisā. Vispirms upuris saņem triecienu ar spēcīgajām kājām, līdz ar to tas bieži ir uzreiz nogalināts vai apdullināts. Tad piekūns pagriežas, lai saķertu medījumu turpat gaisā, un aiznes uz apēšanai piemērotu vietu. Nepieciešamības gadījumā piekūns ar aso knābi upuri nogalina, pārlaužot kakla skriemeļus. Ja medījums ir pārāk smags, lai to nestu, piekūns ļauj tam nokrist zemē un turpat to apēd. Pirms apēšanas upuris tiek saplosīts gabalos.
Ligzdošana
Lielais piekūns parasti ligzdo iedobumos uz klints radzēm, kas bieži ir piesegtas ar klints pārkarēm. Austrālijā un Ziemeļamerikas ziemeļos lielais piekūns reizēm ligzdo lielu koku dobumos. Eiropā tas bieži ieņem citu lielo putnu ligzdas. Pēdējos gados to arvien biežāk novēro ligzdojam uz cilvēku būvētajām augstceltnēm. Ligzdas vietu izvēlas mātīte. Tā parasti ir sekla iedobe irdenā augsnē — smiltīs, grantī vai vietā, kas apaugusi ar zāli. Piekūni nepievieno ligzdai papildus materiālus. Visiecienītākās vietas ir orientētas uz dienvidiem. Ligzdošanas teritoriju pāris aizsargā gan pret citiem piekūniem, gan kaijām, gan kraukļiem. Ja ligzda atrodas uz zemes tad lielais piekūns bezbailīgi cīnīsies ar lapsām, āmrijām, lūšiem un lāčiem. Lielā piekūna un tā mazuļu galvenie ienaidnieki ir citi plēsīgie putni, kas ir lielāki par lielajiem piekūniem, kā ērgļi, ūpji vai medību piekūni. Ir fiksēti gadījumi, kad lielais piekūns, aizstāvot ligzdu, nogalina klinšu ērgli un baltgalvas ērgli. Normālos apstākļos lielais piekūns izvairītos saķerties ar šiem plēsējiem.
Sistemātika
Lielajam piekūnam ir 18 pasugas:
2009. gada Valmieras domes vēlēšanas
'''2009. gada Valmieras domes vēlēšanas''' notika 2009. gada Latvijas pašvaldību vēlēšanās. Vēlēšanās Valmieras domē tika ievēlēti 13 deputāti. Vēlēšanās piedalījās 9 kandidātu saraksti, kas veidoti no 118 kandidātiem. Valmierā vēlēšanas notika 7 iecirkņos.
Vēlēšanās visvairāk balsu ieguva Tautas partija (47,07%), bet kopā pilsētas domē iekļuva 5 saraksti. Valmieras domes vēlēšanās piedalījās 10 656 vēlētāji jeb 52,23% no balsstiesīgajiem. No vēlēšanu aploksnēm derīgas bija 10 598, bet savu balsi par kādu no sarakstiem atdeva 10 455 vēlētāji.
Zobenvalis
Zobenvalis (Orcinus orca), pazīstams arī kā plēsoņdelfīns un nažspuras delfīns, ir lielākais delfīnu dzimtas (Delphinidae) zīdītājs. Tā ir vienīgā mūsdienās dzīvojošā zobenvaļu ģints (Orcinus) suga. Otra ir aizvēsturiskā suga — Orcinus citoniensis, kas dzīvoja pliocēna laikā pirms 2—5 miljoniem gadu.
Zobenvalis apdzīvo visus pasaules okeānus, sākot ar polārajiem apgabaliem Arktikā un Antarktīdā un beidzot ar tropu jūrām. Tā kā Starptautiskajai dabas un dabas resursu aizsardzības savienībai trūkst datu par zobenvaļu kopējo izplatību, kā arī to sistemātika ir neskaidra, tad šai sugai nav piešķirts aizsardzības statuss. Kopumā pasaulē ir apmēram 50 000 zobenvaļu: Antarktikas reģionā apmēram 25 000, Klusā okeāna tropu reģionos 8500, bet Klusā okeāna ziemeļos 2250—2700, Atlantijas okeāna ziemeļos 500—1500. Dažas zobenvaļu populācijas ir apdraudētas, jo tās ietekmē piesārņotais jūras ūdens un dzīves telpas zaudēšana, konkurējot ar komerciālajiem zvejniekiem. Lai arī savvaļas zobenvaļi netiek uzskatīti par bīstamiem dzīvniekiem attiecībā pret cilvēkiem, tomēr nebrīvē ir bijuši gadījumi, kad zobenvalis ir uzbrucis savam kopējam.
Zobenvalis ir populārs mitoloģiskais tēls Amerikas pamatiedzīvotāju kultūrā. Tas simbolizē gan cilvēka dvēseli un ģimeni, gan ilgmūžību, harmoniju un aizsardzību ceļotājiem, gan nežēlīgu slepkavu.
Sistemātikas diskusijas
Zobenvalim var izdalīt 3—5 atšķirīgus tipus, kurus varētu saukt par rasēm, pasugām vai pat par atšķirīgām sugām. Starptautiskā dabas un dabas resursu aizsardzības savienība 2008. gadā ziņoja — "Šīs ģints sistemātika neapšaubāmi ir jāpārskata, visdrīzāk šobrīd esošā suga O. orca būtu jāsadala vairākās atšķirīgās sugās vai vismaz vairākās pasugās."
Zobenvaļi Kanādas un ASV rietumu krastā
Zinātniskā zobenvaļu izpēte Kanādas un ASV rietumu krastā 1970. un 1980. gados ir identificējusi 3 atšķirīgus tipus:
Zinātniskie atklājumi
Ir samērā maz pētījumu, kas būtu veikti populācijās, kas nedzīvo Ziemeļamerikas krastu tuvumā. Lielbritānijas krastos ir novērotas abas — zivjēdāju un zīdītājēdāju zobenvaļu populācijas, Norvēģijas krastos nometnieku, bet Argentīnas un Krozē salu tuvumā ceļojošie zobenvaļi.
Zobenvaļi Dienvidu okeānā
Dienvidu okeānā Antarktikas krastu tuvumā zinātnieki zobenvaļiem izšķir 4 tipus.
Zinātniskie atklājumi
Tips B un C mājo joslā gar ledus līniju, un, iespējams, kramaļģu dēļ abiem šiem tipiem baltās ādas laukumi ir ar dzelganu toni. DNS pētījumi atbalsta hipotēzi, ka atšķirīgas sugas zobenvaļi noteikti ir tie, kas barojas ar zivīm un kas barojas ar jūras zīdītājiem, līdzīgi kā Klusā okeāna ceļojošais tips noteikti ir atšķirīga suga no pārējiem tipiem. Kopumā par pārējiem tipiem trūkst pietiekami daudz informācijas, lai pieņemtu lēmumu par to izdalīšanu kā atsevišķas sugas vai pasugas. Ilgu laiku zinātnieki uzskatīja, ka Antarktikas un Klusā okeāna zīdītājēdāji varētu būt viena tipa zobenvaļi, tomēr ģenētiskie pētījumi noliedz šo hipotēzi.
Morfoloģija
Tipisks zobenvalis ir melns ar baltiem laukumiem. Tā mugura ir melna, krūtis un sāni balti, kā arī balts laukums ir virs un aiz acs. Mazuļiem piedzimstot, baltajiem laukumiem ir dzeltenīgs vai oranžīgs tonis, kas ar laiku izzūd. Zobenvalim ir masīvs, spēcīgi veidots ķermenis, uz muguras liela, labi attīstīta spura, kas tēviņiem var būt 1,8 m augsta. Aiz muguras spuras atrodas tā saucamie sedli - pelēks vai balts laukums. Antarktikas zobenvaļiem sedli ir gaiši pelēki, reizēm gandrīz balti. Pieaugušu zobenvali var viegli atpazīt un to grūti sajaukt ar kādu citu vali, lai gan mazuli no attāluma var sajaukt ar mazo zobenvali vai pelēko delfīnu. Ļoti retos gadījumos mēdz būt arī balti zobenvaļi. Tādi ir novēroti Beringa jūrā pie Krievijas krastiem un Sentlorensa salas. 2008. gadā balts zobenvalis tika nofotografēts arī Aleutu salu tuvumā.
Zobenvaļa zobi ir ļoti asi un lieli, segti viscauri ar emalju. Augšējie zobi atbilst apakšējo zobu atstarpēm, līdz ar to aizvērti žokļi cieši noslēdzas. Kopumā žokļi ir ļoti spēcīgi un piemēroti sagrābšanai un upura ciešai noturēšanai. Augšējā žokļa zobi ir vērsti nedaudz uz āru, tādējādi zobenvalis spēj noturēt pat ļoti lielus un spēcīgus upurus, kas cenšas izrauties no zobenvaļa tvēriena.
Zobenvalis ir lielākais dzīvnieks delfīnu dzimtā, turklāt tam piemīt izteikts dzimumu dimorfisms. Tēviņš parasti ir 6—8 metrus garš un sver apmēram 6 tonnas. Mātīte ir mazāka, parasti tā ir 5—7 m gara, sver 3—4 tonnas. Vislielākais datētais zobenvaļa tēviņš ir bijis 9,8 m garš un svēris vairāk kā 10 tonnas, bet lielākā mātīte sasniegusi 8,5 m garumu un svērusi 7,5 tonnas. Piedzimstot mazulis sver 180 kg un ir apmēram 2,4 m garš. Zobenvalim ir tipiska delfīnu anatomiskā uzbūve, bet salīdzinoši ar citām sugām tā ir masīvāka.
Zobenvalis ir viens no ātrākajiem jūras dzīvniekiem, tā vidējais ātrums ir 55 km/h. Tā krūšu spuras ir lielas un noapaļotas, atgādinot airu lāpstiņas. Tēviņiem spuras ir ievērojami lielākas nekā mātītēm. Piemēram, muguras spura ir apmēram divas reizes augstāka nekā mātītei, arī tās forma ir atšķirīga. Tā ir stāvāka, slaidāka, izstieptam trīsstūrim līdzīga. Toties mātītēm muguras spuras kopējā forma ir liekta, kā arī tā ir īsāka. Tēviņiem un mātītēm ir atšķirīgi meln-baltie laukumi dzimumorgānu rajonā. Dzimumu dimorfisms izpaužas arī galvaskausa formā. Pieaugušam tēviņam ir garāks apakšžoklis nekā mātītēm. Katram zobenvalim ir atšķirīga muguras spura un sedli - laukums pie spuras, kuram var būt atšķirīgs krāsas tonis un forma. Pēc šīm pazīmēm var atšķirt indivīdus. Turklāt atpazīšanu atvieglo dažādie savainojumi uz muguras spuras, kas parasti ir ar robiem, plēsumiem un rētām.
Zobenvalim ir ļoti laba redze gan virs ūdens, gan zem ūdens. Tam ir lieliska dzirde un tauste, un kā visi vaļveidīgie tas medībām un orientācijai jūrā izmanto eholokāciju.
Uzvedība
Zobenvaļa ikdiena paiet, meklējot medījumu, pārceļojot, atpūšoties un socializējoties ar pārējiem zobenvaļiem. Tas ir ļoti aktīvs dzīvnieks, kas ilgstoši peld pa ūdens virsmu, ik pa laikam veicot dažādus akrobātiskos lēcienus, vai vienkārši uzkuļ ar asti ūdeni. Visām šīm aktivitātēm ir sava nozīme. Tā var būt uzmanības izrādīšana mātītei, vienkārša savstarpēja komunikācija, rotaļāšanās, medījuma nolūkošana no augšas un citi iemesli. Kad zobenvalis cenšas pārlūkot ūdens virsmu, lai pārbaudītu, vai tuvumā nav medījums, tas galvu tur virs ūdens. Zobenvaļi nometnieki atšķirībā no ceļojošiem zobenvaļiem ļoti bieži peld kopā ar cūkdelfīniem un citiem delfīniem, roņiem un jūras lauvām, kuri visi ir ceļojošo zobenvaļu medījums.
Nometnieku zobenvaļu bara uzbūve
Zobenvaļiem ir samērā sarežģītas savstarpējās attiecības un bara uzbūve. Tikai ziloņi un augstākie primāti, piemēram, cilvēki veido komplicētākas sabiedriskās struktūras. Daudzi zinātnieki, kas strādā ar zobenvaļiem nebrīvē, secinājuši, cik reizēm līdzīgi tie ir cilvēkiem. Īpaši sarežģītas un noturīgas struktūras veido nometnieku zobenvaļi. Atšķirībā no visiem zīdītājiem zobenvaļi nometnieki paliek kopā ar savām mātēm visu savu mūžu. Baru veido vairākas ģimenes - mātes un tās pēcnācēji. Tā kā mātīte var sasniegt 90 gadu vecumu, tad kopā ceļo apmēram 4 paaudzes. Šīs mātes līnijas grupas ir ļoti noturīgas un nemainīgas. Indivīds var pamest ģimeni tikai uz dažām stundām, lai sapārotos vai lai vienatnē pamedītu. Barā var būt 1—4 ģimenes, šī savienība nav tik cieša un sastāvs ir mainīgs. Bara ģimenes var viena no otras atdalīties uz vairākām nedēļām, pat uz mēnešiem, tad atkal apvienoties. DNS pētījumi liecina, ka tēviņi pārojas tikai ar mātītēm no cita bara.
Nākamā struktūra, ko veido zobenvaļi, ir klani. Klans sastāv no vairākiem bariem, kurus vieno kopēja māte pagātnē. Arī klanu sastāvs ir mainīgs, jo viens bars var piederēt pie vairākiem klaniem. Pēdējā struktūra, ko veido zobenvaļi, ir komūna, kas savukārt sastāv no vairākiem klaniem.
Ceļojošo zobenvaļu bara uzbūve
Ceļojošo zobenvaļu bari ir mazāki un vienkāršāk veidoti kā nometnieku bari. Tas sastāv no mātītes un tās jaunākajiem pēcnācējiem, kas parasti ir viens vai divi. Tēviņiem ir ciešākas attiecības ar mātēm nekā ar citām mātītēm un attiecības var saglabāties visu mūžu. Reizēm tēviņi ceļo vieni paši, pievienojoties dažādiem bariem, kuros ir pāroties gatavas mātītes. Ģimeņu grupiņas līdzīgi kā nometnieki veido klanus.
Vokalizācija
Kā visi vaļveidīgie zobenvaļi, lai zem ūdens orientētos, medītu un komunicētu viens ar otru, galvenokārt izmanto skaņu. Tiek radītas trīs veida skaņas — klikšķi, svilpieni un ritmiski saucieni. Klikšķi tiek izmanoti, lai orientētos vidē un lai atrastu medījumu vai citu objektu, bet tos var bieži dzirdēt arī savstarpējās komunikācijas laikā. Klusā okeāna ziemeļaustrumu nometnieku zobenvaļi ir vokālāki nekā tā paša reģiona ceļojošie zobenvaļi. To skaidro ar faktu, ka nometnieki barojas ar zivīm, bet ceļojošie zobenvaļi ar zīdītājiem, kas ļoti labi dzird zobenvaļu izdotās skaņas. Ceļojošie zobenvaļi parasti ir samērā klusi, lai neizbiedētu savu medījumu. Tie parasti klikšķu sērijas vietā lieto vienu vienīgu klikšķi. Toties nometnieki ir klusi tikai tad, kad atpūšas.
Visi viena bara nometnieki lieto viena veida skaņas, ko zinātnieki mēdz saukt par dialektu. Dialektu veido specifisks skaņu daudzums un kombinācijas, kas atkārtojas. Tās ir sarežģītas, bet tajā pašā laikā vienādas. Arī katrai ģimenei ir sava skaņu kombinācija - sauciena ritms un struktūra, kas atbilst kopējam dialektam. Jaunpiedzimušie zobenvaļi vispirms iemācās atkārtot mātes saucienu, bet paaugoties apgūst kopējo dialektu, iemācoties arī citu bara vaļu saucienus. Dienā, kad dzimst mazulis, ģimenes sauciens tiek atkārtots ļoti bieži, lai jaundzimušais varētu pēc iespējas ātrāk iemācīties to atpazīt. Dialekts, iespējams, ir ļoti svarīgs, lai bars atpazītu savas ģimenes.
Inteliģence
Zobenvalim ir otras lielākās smadzenes no visiem jūras zīdītājiem. Vislielākās ir kašalotam, kuram kopumā ir vislielākās smadzenes no visiem dzīvniekiem. Nebrīvē zobenvaļiem mēdz mācīt dažādus trikus un treneri tos raksturo kā inteliģentus, ziņkārīgus un rotaļīgus dzīvniekus.
Zobenvaļi mācās viens no otra un nodod savas iemaņas saviem mazuļiem. Ir novērots, ka, apmācot jauno zobenvali medīt, māte noķer medījumu, bet to atstāj dzīvu, aizvelk līdz mazulim un tad palaiž savainoto upuri vaļā, ļaujot jaunajam zobenvalim roni noķert pašam. Dialekti un dažādās iemaņas, ko zobenvaļi nodod no paaudzes paaudzē, pētnieki mēdz saukt par zobenvaļu kultūru.